Ritun og ritstjórn : Sölvi Björn Sigurðsson . Úr inngangi höfundar : Við innganginn í fyrra bindinu er ekki miklu að bæta . Hér líkt og þar eru rifjaðar upp ýmsar sagnir veiðimanna og galdrafólks á árbökkum , þær elstu frá í fyrndinni og þær yngstu frá því í sumar . Á hliðarsíðunum eru ýmsar gamlar tilvitnanir þjóðsagnasafnara og landkönnuða sem skoðuðu fiskana og árnar áður en stangveiðimenn komu að þeim , eða um það leyti sem þeir stigu fyrst færi á bakkana , og stundum blandast þessar sagnir líka inn í meginmál bókarinnar . Hugmyndin er sú að lesendum gefist kostur á að kynna sér eitt og annað um vatnasvæðin sem minna er gert úr nú til dags , og fái jafnvel svolitla innsýn í umhverfi ánna og vatnanna áður en sportveiðimennska óx til virðingar . Þessar lýsingar eru víðast æsingaminni en frásagnir sportveiðimanna sem hér deila reynslu sinni úr ánum og vötnunum , en ég vænti þess þó að sumum geti þótt forvitnilegt að skoða hvað gömlu landgæðaritin segja um árnar okkar og vötnin .